রাস্তায় যানজট, প্যারাগ্লাইডিংয়ে চেপে পরীক্ষাকেন্দ্রে পরীক্ষার্থী

মহারাষ্ট্র: রাস্তায় বিশাল যানজট। কিন্তু রয়েছে পরীক্ষা (Exam)। আর সেই পরীক্ষা শুরু হতে আর বাকি ১৫ মিনিট। তার মধ্যেই কলেজে পৌঁছতে হবে। তাই ওই পরীক্ষার্থী আর কিছু না ভেবে প্যারাগ্লাইডিংয়েই (Paragliding) ভরসা করলেন। একদম আকাশে উড়তে উড়তে দিয়ে কেন্দ্রে পৌঁছলেন ওই পরীক্ষার্থী (Examine)। সময়মতো পৌঁছে পরীক্ষাও দিলেন। কলেজ পড়ুয়ার (Collage Student) এই কীর্তিতে হতবাক সকলেই।

মহারাষ্ট্রের (Maharashtra)  সাতারা  (satara) জেলার ঘটনা। সমর্থ মহানগাদে নামের কলেজ পড়ুয়া ওয়াই তালুকের পাসরানি গ্রামের বাসিন্দা। সম্প্রতি রাস্তার যানজট এড়াতে তিনি প্যারাগ্লাইডিং করে পরীক্ষা কেন্দ্রে যান। যা রীতিমতো চর্চার বিষয় হয়ে দাঁড়িয়েছে। যে ভিডিও সোশ্যাল মিডিয়ায় ছড়িয়ে তার এই ভিডিয়ো।

আরও পড়ুন: নিরাপত্তা বাড়ল দিল্লি স্টেশনে, ২৬ তারিখ পর্যন্ত কোনও প্ল্যাটফর্ম টিকিট নয়

জানা গেছে, পরীক্ষার দিন ব্যক্তিগত কাজে পঞ্চগনিতে গিয়েছিলেন সমর্থ। কাজের মাঝে মনে পড়ে, পরীক্ষা শুরু হতে আর মাত্র ১৫ মিনিট বাকি। এদিকে ওয়াই-পঞ্চগনি সড়কের পাসরানি ঘাটের রাস্তায় তখন বিশাল যানজট। ওই রাস্তা দিয়ে গেলে কোনও মতেই পরীক্ষাকেন্দ্রে পৌঁছনো ওই সময়ের মধ্যে সম্ভব নয়। তখনই গোবিন্দ ইয়েওয়ালের সঙ্গে তিনি যোগাযোগ করেন। গোবিন্দ অ্যাডভেঞ্চার স্পোর্টস বিশেষজ্ঞ হিসেবে বেশ জনপ্রিয় পঞ্চগনিতে।

গোবিন্দর সাহায্যে পিঠে ব্যাগ নিয়ে প্যারাগ্লাইডিং করে কলেজে পৌঁছয় ওই ছাত্র। ভিডিওটি সোশ্যাল মিডিয়ায় ছড়িয়ে পড়তেই, অনেকেই ওই পড়ুয়ার তারিফ করেছেন। আবার অনেক নেটিজেন লিখেছেন, পরীক্ষার দিন, সময় আগে থেকে খেয়াল রাখা উচিত। তাহলে শেষ মুহূর্তে এত তাড়াহুড়ো করতে হয় না।

দেখুন অন্য খবর: